Crna Gora

 Ministarstvo održivog

 razvoja i turizma

Broj: 101 – 51/115

Podgorica, 19.06.2019. godine

U skladu sa Zaključkom Vlade Crne Gore broj: 07-2320 od 13. juna 2019. godine, Ministarstvo održivog razvoja i turizma objavljuje:

**J A V N I P O Z I V**

za podnošenje zahtjeva za dobijanje podrške za projekte iz oblasti turizma za 2019/2020. godinu

**MJERA III - ORGANIZOVANJE MANIFESTACIJA**

**B) ZA PROJEKTE ČIJA UKUPNA PREDRAČUNSKA VRIJEDNOST IZNOSI DO 100.000,00 €**

1. **Predmet podrške:** Dodjela sredstava za pokrivanje dijela troškova organizacije manifestacija/festivala.
2. **Ukupan iznos sredstava**: 70.000,00 €;
3. **Korisnici**

Korisnici podrške su organizatori manifestacija iz sljedećih kategorija:

1. turističke organizacije
2. sportski savezi i druge asocijacije i udruženja
3. nevladine organizacije
4. javne ustanove
5. ostali subjekti sa statusom pravnog lica

Podnosilac zahtjeva može aplicirati samo sa jednim projektom.

Za sredstva se ne mogu prijaviti subjekti koji još uvijek nijesu realizovali projekte kojima je odobrena porška u okviru Programa podsticajnih mjera u oblasti turizma za 2019/2020. godinu, čija realizacija je u toku.

1. **Namjena sredstava**

Sredstva se mogu koristiti isključivo za organizovanje manifestacija koje imaju zabavni, kuturni, sportski karakter. Program ne uključuje podršku stručno tematskih skupova, konferencija i sl.

Sredstva su namijenjena za sufinansiranje troškova nabavke roba i usluga za neposrednu realizaciju manifestacije koji imaju međunarodni, regionalni i nacionalni značaj i koji doprinose razvoju turističke ponude destinacije.

1. **Sredstva se mogu koristiti za:**
* iznajmljivanje opreme (audio i vizualna tehnika, pozornica i sl.) i nabavka radnog/potrošnog materijala vezanih za organizaciju manifestacije
* iznajmljivanje prostora za održavanje manifestacije
* iznajmljivanje prevoznih sredstava u svrhu prevoza organizatora i izvođača vezano za organizaciju manifestacije
* troškovi smještaja i putni troškovi izvođača i saradnika angažovanih na osnovu ugovora;
* troškovi promocije manifestacije
* usluge obezbjeđenja manifestacije
* drugi opravdani troškovi vezani za neposrednu organizaciju manifestacije
1. **Objava Javnog poziva**

**Javni poziv za podnošenje zahtjeva za dobijanje podrške za projekte iz oblasti turizma za 2019/2020. – Mjera III - Organizovanje manifestacija – Ukupna predračunska vrijednost iznosi do 100.000,00 €** objavljuje se na internet stranicama Ministarstva održivog razvoja i turizma i NTOCG.

**7. Iznos podrške**

Najveći iznos sredstava koji se može odobriti je do 20% opravdanih/prihvatljivih troškova, dok je maksimalan iznos podrške 8.000,00 €.

Korisnik je u obavezi obezbijediti preostali iznos sredstava.

Projekat ne može uključivati faznu realizaciju.

Odobrena sredstva u iznosu od 50% mogu biti uplaćena nakon potpisivanja Ugovora, uz uslov da korisnik dostavi avansnu garanciju na taj iznos. Preostalih 50% sredstava uplaćuje se nakon reaalizacije događaja, po dostavi finansijskog izvještaja, dokaza o namjenskom trošenju odobrenih sredstava, kao i dokaze o trošenju preostalih sredstava koje je obezbijedio korisnik i /ili drugi donator.

U slučaju da korisnik nije u mogućnosti dostaviti avansnu garanciju, ukupan iznos odobrenih sredstava uplaćuje se nakon realizacije događaja, po dostavi finansijskog izvještaja, dokaza o namjenskom trošenju odobrenih sredstava, kao i dokaza o trošenju preostalih sredstava koje je obezbijedio korisnik i /ili drugi donator.

**8. Potrebna dokumentacija:**

a) Zahtjev sa obrazloženjem po svakoj tački kriterijuma za ocjenu;

b) Opis projekta koji sadrži:

* naziv, termin, mjesto održavanja i trajanje manifestacije;
* podatke o organizatoru i njegovim ključnim partnerima;
* organizaciona tijela i model;
* programski koncept;
* uključenost ambijentalnih prednosti i opšte turističke atraktivnosti (ponude) Crne Gore u program (animativni i slični sadržaji);
* procjenu medijske pokrivenosti na značajnim emitivnim turističkim tržištima;
* procjenu ukupnog broja posjetilaca;
* karakter manifestacije:

 -međunarodni (učesnici iz Crne Gore, zemalja iz regiona i drugih zemalja),

 -regionalni (učesnici iz Crne Gore i drugih zemalja iz regiona),

 -nacionalni (učesnici iz Crne Gore);

* procjenu ekonomskih efekata manifestacije;
* stečeni renome manifestacije;
* druge informacije relevantne za procesiranje zahtjeva;

c) Finansijski plan sa:

1. troškovnikom;
2. projektovanim izvorima finansiranja sa dokazima o istim;
3. obrazloženim pozicijama na koje se odnosi tražena novčana pomoć;
4. ostalim bitnim finansijskim podacima i pokazateljima;

d) Dokaz o pravnom statusu podnosioca zahtjeva, dokaz o registraciji;

e) Potvrdu o dobijenim sredstvima od strane državnih organa i institucija i njihovom namjenskom korišćenju, za protekle tri godine ili izjava podnosioca zahtjeva;

f) Izjavu da pod punom materijalnom i krivičnom odgovornošću izjavljuje:

- da su podaci dati u zahtjevu tačni;

- da je procjena ukupnog broja posjetilaca data na osnovu prošlogodišnje evidencije (broj prodatih karata), ukoliko je manifestacija bila organizovana, a ukoliko nije da se temelji na realnim osnovama;

g) Izjavu pod punom materijalnom i krivičnom odgovornošću kojom izjavljuje da će izvođači, tehnička lica koja su angažovana na poslovima organizacije i dr. lica angažovana od strane korisnika boraviti u objektima koji posjeduju odobrenje za obavljanje djelatnosti ili rješenje o upisu u Centralni turistički registar. U koliko organizator manifestacije neće koristiti usluge smještaja takođe je neophodno dostaviti izjavu da on za organizaciju i u toku manifestacije neće koristiti usluge smještaja.

h) Pismo opštine ili lokalne turističke organizacije kojim se potvrđuje da je događaj/manifestacija podržana.

Ministarstvo održivog razvoja i turizma zadržava pravo da od podnosioca zahtjeva zatraži dodatna pojašnjenja zahtjeva.

**9. Način podnošenja zahtjeva i dokumentacije**

Potencijalni korisnici prijavljuju projekte podnoseći zahtjev za dodjelu sredstava i u prilogu dostavljaju traženu dokumentaciju.

Zahtjev sa pratećom dokumentacijom se dostavlja na adresu: *Ministarstvo održivog razvoja i turizma, adresa IV Proleterske brigade 19, Podgorica*, direktno na arhivi sa oznakom: **„Prijava na Javni poziv za podnošenje zahtjeva za dobijanje podrške za projekte iz oblasti turizma za 2019/2020. – Mjera III - Organizovanje manifestacija - B “.**

**10. Rok za podnošenje prijava**

* 21 kalendarski dan od dana objavljivanja javnog poziva.

**11. Zahtjevi koji se neće razmatrati:**

a) zahtjevi čija dokumentacija nije kompletna, u smislu tačke 8;

b) neblagovremeni zahtjevi, dostavljeni nakon definisanog roka;

c) zahtjevi koji se odnose na manifestacije čije mjesto održavanja je van teritorije Crne Gore;

d) zahtjevi koje dostave subjekti koji ne pripadaju definisanim kategorijama;

e) zahtjevi koje podnesu subjekti koji su u posljednje tri godine dobili sredstva od strane državnih institucija ili organa, a nijesu izvršili ugovorne obaveze ili su nenamjenski utrošili dobijena sredstva;

f) zahtjevi koje podnesu subjekti koji još uvijek nijesu realizovali projekte kojima je odobrena porška u okviru Programa podsticajnih mjera u oblasti turizma za 2019/2020. godinu, čija realizacija je u toku.

**12. Kriterijumi za ocjenu projekata**

|  |  |  |
| --- | --- | --- |
|  | **Kriterijumi za ocjenu projekata** | **Bodovi** |
|  | **Karakter manifestacije**-međunarodni (učesnici iz Crne Gore i zemalja iz regiona i drugih zemalja), -regionalni (učesnici iz Crne Gore i drugih zemalja iz regiona), -nacionalni (učesnici iz Crne Gore)  | Međunarodni 3 bodaRegionalni 2 bodaNacionalni 1 bod |
|  | **Kvalitet programa**Ukoliko je broj učesnika / izvođača po danu od 1 do 4Ukoliko je broj učesnika / izvođača po danu 5 ili više |  1 bod 3 boda |
|  | **Doprinos održivom razvoju**Ukoliko projekat značajno doprinosi unapređenju turističke ponude, diverzifikaciji turističke ponude, zatim, uključuje oblasti iz zaštite životne sredine, kao i ima tendenciju da postane tradicionalnog karaktera. |  Max 5 bodova |
|  |  **Promocija manifestacije putem medija**  | Inostrani mediji 3 bodaMediji iz regiona 2 bodaMediji iz Crne Gore 1 bod |
|  | **Broja posjetilaca (ukupno)** | < 500 1 bod500 – 1500 2 boda>1500 3 boda |
|  | **Mjesto održavanja** Primorske opštineGlavni grad i PrijestonicaOstale opštine1 |  1 bod 3 boda 5 bodova |
|  | **Trajanje manifestacije i raznovrsnost programa** | 3+ dana 4 boda2 dana 2 boda |
|  | **Renome manifestacije** Održan min. 2 puta u kontinuitetu u Crnoj Gori (2017. i 2018 god.) Dodijeljena priznanja i nagradeNova manifestacija  | 1 bod 3 boda 3 boda |
|  | **Model finansiranja manifesticije** – komercijalna održivostNapomena: U koliko Opština/LTO podržavaju organizaciju manifestacije/festivala ali bez finansijske podrške, komisija će dodijeliti 1 bod. | Opština i/ili LTO (finansijski učestvuje/ju) 1 bodPartneri iz turističke privrede 3 bod |
|  | **Razdoblje održavanja događaja** | 1. Oktobar – 31. Maj 3 boda
 |
|  | **Reference** podnosioca zahtjeva | Podnosilac zahtjeva je realizovao iste ili slične manifestacije 3 boda |

**13. Postupak donošenja odluke**

Inicijalno procesuiranje zahtjeva primljenih po ovom Javnom pozivu je u nadležnosti radne grupe koju formira ministar održivog razvoja i turizma. Radna grupa obrađuje i sitematizuje zahtjeve, pribavlja dodatne podatke i utvrđuje Predlog rang-liste projekata koji ispunjavaju zadate uslove.

Na osnovu utvrđenog Predloga rang-liste, Savjet (Komisija) za predlaganje odluke po Javnom pozivu koju imenuje ministar održivog razvoja i turizma, utvrđuje Predlog odluke o odabiru projekata koji su se kvalifikovali za dobijanje podrške i dodjelu sredstava.

Konačnu Odluku o odabiru projekata donosi ministar održivog razvoja i turizma. Sa podnosiocima zahtjeva za odabrane projekte Ministarstvo održivog razvoja i turizma zaključuje ugovor o međusobnim pravima i obavezama u vezi njihove realizacije.

**14. Rok za donošenje odluke**

Odluka o odabiru projekata i dodjeli sredstava donijeće se najkasnije u roku od 45 dana od zatvaranja javnog poziva.

Na donesene odluke, na osnovu Programa odnosno Javnog poziva, podnosilac nema pravo za podnošenje prigovora i odluka je konačna.

**15. Lista korisnika kojima su odobrena sredstva**

Lista korisnika kojima su odobrena sredstvasa iznosom i namjenom dodijeljenih sredstava po korisniku biće objavljena na internet stranicama Ministarstva održivog razoja i turizma i NTOCG u roku od 15 dana od dana donošenja Odluke o odabiru projekata i dodjeli sredstava.

**16. Rok za potpisivanje ugovora**

Ministarstvo održivog razvoja i turizma će s odabranim korisnicima potpisati ugovor najkasnije u roku 15 dana od dana objave Odluke o odabiru projekata i dodjeli sredstava.

**17. Nadzor**

Radna grupa imenovana od strane ministra Ministarstva održivog razvoja i turizma obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja Ministarstvu.

Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju utvrđivanja objektivnih okolnosti koje su uticale na nemogućnost ispunjenja obaveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti Ministarstvo održivog razvoja i turizma pisanim putem.

U slučaju utvrđivanja nepravilnosti u korišćenju odobrenih sredstava, ministar održivog razvoja i turizma donosi Odluku o povratu sredstava, a korisnik je dužan vratiti ista u roku od 15 dana od prijema odluke.

**U koliko organizator manifestacije koji je dobio podršku od strane Ministarstva održivog razvoja i turizma prilikom podnošenja finasijskog izvještaja nakon realizacije manifestacije prikaže da je utrošio manje sredstava za organizaciju manifestacije nego prilikom apliciranja na Javni poziv, podrška Ministarstva će se umanjiti za 20%.**

**18. Obaveze korisnika su da:**

* Potpiše ugovor
* Sredstva iskoristi namjenski
* Ministarstvu održivog razvoja i turizma dostavi finansijski izvještaj o korišćenju sredstava (svih utrošenih sredstava uključujući sredstva uložena od strane korisnika i drugih partnera) sa pratećom dokumentacijom koja potvrđuje navode u izvještaju (kopije računa i ugovora za troškove, fotografije izvršenih radova i drugu dokumentaciju shodno ugovoru)
* Dostavi Ministarstvu održivog razvoja i turizma izvještaj o radu (ostvareni rezultati, press clipping, fotografije, ciljevi, efekti i sl.)
* Obezbijedi i NTOCG dostavi video materijal sa svim pripadajućim pravima za njegovo korišćenje bez naknade u izradi promotivnih materijala organizacije
* Obezbijedi određeni broj ulaznica, besplatno, za Ministarstvo održivog razvoja i turizma i NTOCG, što će biti precizirano ugovorom
* Na zahtjev Ministarstva održivog razvoja i turizma pruži na uvid i dodatnu naknadno traženu dokumentaciju
* Realizuje i eventualne druge obaveze definisane ugovorom.
* Dostavi kopije odobrenja za rad pružalaca smještajnih usluga u kojima su bili smješteni izvođači, tehničko osoblje i dr.
* Da na poziv NTOCG uzme učešće na događajima na kojim se promovišu manifestacije i događaji u Crnoj Gori ( Beogradski manifest i sl.)

Ministarstvo održivog razvoja i turizma i NTOCG može izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru mjera predvidjenih Programom podsticajnih mjera.

Na donesene odluke, na osnovu Programa odnosno Javnog poziva, podnosilac nema pravo za podnošenje prigovora i odluka je konačna.

**19. Rangiranje**

Sredstva će se odobravati projektima prema bodovnoj listi od najvećeg broja na niže, do krajnje raspodjele ukupnog iznosa proračunskih sredstava namijenjenih za ovu mjeru Programa.

Ako posljednji projekat na bodovnoj listi prelazi ukupan iznos od 70.000,00 € raspoloživih sredstava projekat može dobiti samo dio zahtijevanih sredstava. U tom slučaju potencijalni korisnik će imati mogućnost da povuče zahtjev.

*Napomena:*

**Javni poziv je objavljen dana 19.06.2018.god.**

Kontakt osoba: Tamara Đukić e mail: tamara.djukic@mrt.gov.me

***Prilog: Obrazac zahtjeva***